हॉस्पिटल में हुईं एडमिट, शादी के 11 साल बाद दी थी गुड न्यूज
Balika Vadhu Actress Neha Marda Pregnancy - फेमस टीवी सीरियल बालिका वधू में गहना का किरदार निभाने वाली एक्ट्रेस नेहा मर्दा ने कुछ महीनों पहले अपनी प्रेग्नेंसी की अनाउंसमेंट की थी। वहीं अब खबरें सामने आ रही हैं कि प्रेग्नेंसी के लास्ट फेज में उन्हें कुछ
फेमस टीवी सीरियल बालिका वधू में गहना का किरदार निभाने वाली एक्ट्रेस नेहा मर्दा ने कुछ महीनों पहले अपनी प्रेग्नेंसी की अनाउंसमेंट की थी। वहीं अब खबरें सामने आ रही हैं कि प्रेग्नेंसी के लास्ट फेज में उन्हें कुछ दिक्कत आ गई है, जिस वजह से नेहा को हॉस्पिटल में एडमिट किया गया है।
अंडर ऑब्जर्वेशन में हैं नेहा, डॉक्टर्स देखभाल कर रहे हैं
पिंकविला की लेटेस्ट रिपोर्ट्स के मुताबिक नेहा मर्दा की प्रेग्नेंसी में कुछ कॉम्प्लिकेशन आ गई है, जिस वजह से उन्हें हॉस्पिटल जाना पड़ा है। उन्हें अभी ऑब्जर्वेशन में रखा गया है।
इसके अलावा डॉक्टर दो दिन या उससे ज्यादा समय तक उनकी खास देखभाल करेंगे। हालांकि, अभी तक इस बात को लेकर नेहा या उनकी फैमिली की तरफ से कुछ भी नहीं कहा गया है।
26 जनवरी की हुई थी गोद भराई सेरेमनी 
नेहा ने 2 महीने पहले अपनी गोद भराई सेरेमनी की फोटोज और वीडियोज साझा की थी, जिसमें वो लेवेंडर कलर के लहंगे में बेहद खूबसूरत नजर आ रहीं थी।
सोशल मीडिया पर वीडियो पोस्ट करते हुए उन्होंने लिखा था- मैंने 26-01-2023 को अपना बेबी शॉवर सेलिब्रेट किया। मुझे उस लम्हे के हर एक मिनट से प्यार है। मुझे पता है कि बच्चे के आने पर उससे बहुत प्यार किया जाएगा। हम अपने बच्चे को देखने के लिए और इंतजार नहीं कर सकते हैं। इसे यादगार बनाने के लिए मेरे परिवार और सबसे अच्छे दोस्तों को शुक्रिया।
शादी के 11 साल बाद मां बनने जा रहीं हैं नेहा
शादी के 11 साल बाद ये नेहा की पहली प्रेग्नेंसी है। कुछ महीनों पहले अपने सोशल मीडिया हैंडल पर उन्होंने पोस्ट शेयर करते हुए फैंस के साथ अपनी प्रेग्नेंसी की गुड न्यूज शेयर की थी। इसके अलावा वो अक्सर सोशल मीडिया पर अपनी प्रेग्नेंसी से जुड़े एक्सपीरिएंस खुलकर साझा किया करती हैं। बता दें कि नेहा मर्दा ने 2012 में आयुष्मान अग्रवाल से शादी की थी।
2005 में हुई थी नेहा के करियर की शुरुआत 
बता दें कि नेहा ने साल 2005 में अपना डेब्यू किया था। उन्होंने ऑल्वेज और घर एक सपना में पहली बार अपना टीवी अपीरियंस दिया था। इसके बाद नेहा देवों के देव महादेव, डोली अरमानों की, लाल इश्क और पिया अलबेला जैसे शोज का हिस्सा रह चुकी हैं। हालांकि, शादी के बाद नेहा ने टीवी शोज से पूरी तरह दूरी बना ली है।